ത്രിപുരയില് സിപിഎം സംസ്ഥാന കമ്മിറ്റി ഓഫീസിന് മുന്നിലെ വാഹനം കത്തിച്ചു, ബിഷാല്ഗഡില് ഓഫീസും അഗ്നിക്കിരയാക്കി അഗര്ത്തല: ത്രിപുരയില് സിപിഎം ഓഫീസുകള്ക്ക് നേരെ വീണ്ടും അക്രമം. സംസ്ഥാന തലസ്ഥാനമായ അഗര്ത്തലയില് സംസ്ഥാന കമ്മിറ്റി ഓഫീസിന് മുന്നില് നിര്ത്തിയിട്ടുണ്ടായിരുന്ന വാഹനം അഗ്നിക്കിരയാക്കി. അക്രമത്തിന് പിന്നില് ബിജെപിയെന്ന് സിപിഎം നേതാക്കള് ആരോപിച്ചു. ത്രിപുരയിലെ ബിഷാല്ഗഡില് സിപിഎം ഓഫീസും തീയിട്ട് നശിപ്പിച്ചു. സിപിഎമ്മിനൊപ്പം ആരോപണവുമായി തൃണമൂല് കോണ്ഗ്രസും രംഗത്തെത്തി. ത്രിപുരയില് ബിജെപി പ്രവര്ത്തകര് സ്റ്റുഡിയോകളും വാഹനങ്ങളും കത്തിച്ചതായി മുകുള് റോയി ആരോപിച്ചു. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona.